**Kagu-Eesti programmi omavalitsusjuhtide arutelu**

**Aeg ja koht:** 03.10.2018, Põlva

**Kutsutud:** omavalitsusjuhid ja maakondlike arendusorganisatsioonide esindajad, TSENTER

**Korraldajad:** Rahandusministeeriumi regionaalarengu osakond ja maaeluministeeriumi maaelu arengu osakond

1. **Ülevaade Ida-Virumaa programmist**

Kohtumise alguses andis Rahandusministeerium ülevaate sarnase eesmärgiga käivitatud Ida-Virumaa programmi tegevussuundadest.

**Ida-Virumaa programmi eesmärk** on Ida-Virumaa majanduse elavdamine ja piirkonna elukeskkonna atraktiivsuse suurendamine, nooremaealiste väljavoolu pidurdamine ning läbi piirkonna eelisarendamise mahajäämuse vähendamine teistest Eesti piirkondadest.

Oodatavad tulemused:

* ettevõtlusaktiivsus kasvab ning jõuab lähemale Eesti keskmisele;
* keskmine palgatööst teenitav töötasu tõuseb ja jõuab Eesti keskmisele tasemele;
* kuni 35-aastaste elanike arv Ida-Virumaal on alates aastast 2020 suurem võrreldes 2014.a Statistikaameti rahvastikuprognoosiga.

Ida-Virumaa programmi tegevussuunad:

1. **Tööstusettevõtluse edendamine**

* Toetusmeede tööstusettevõtete investeeringutele
* Ettevõtjate arengu, ekspordialane ning uute tehnoloogiate kasutuselevõtuga seotud nõustamine ja koolitus
* Ettevõtjatele ja ettevõtete võtmetöötajatele suunatud eesti ja inglise keele õpe

1. **Väikeettevõtluse ja ettevõtluse mitmekesistamise soodustamine**

* Viru Filmifondi riiklik kaasrahastamine
* Üle-eestilise ulatusega spordi- ja kultuuriürituste käivitamine ja arendamine
* Äri- ja startup-inkubaatorite tegevuse toetamine

1. **Elukeskkonna atraktiivsus**

* Tühjenevate korterelamute probleemistiku toetusmeede

1. **Maakonna konkurentsivõime tõstmine**

* Maakonna arengustrateegia oluliste tegevuste ja investeeringute elluviimine

Tegevuste elluviimisel kaasatakse mitmeid erinevaid partnereid nii riiklikult kui piirkondlikult tasandilt – Riigi Tugiteenuste Keskus, Integratsiooni Sihtasutus, Ida-Virumaa omavalitsusliit ja maakondlik arenduskeskus, Start-up Estonia.

Kagu-Eesti programmi eelarve on väiksem, mistõttu tuleb seada ka tegevuste osas kitsam fookus.

1. **Kagu-Eesti programmi üldised suunad ning varasemad kokkulepped**

Rahandusministeerium tutvustas osalejatele Kagu-Eesti programmi esialgset eesmärgipüstitust, mille alusel otsustas valitsus programmi elluviimiseks riigieelarvestrateegiast raha eraldada.

Kagu-Eesti programmi algne eesmärgipüstitus:

**Kagu-Eesti arengueesmärkide saavutamiseks on võtmetähtsusega ettevõtluse ja tööhõive soodustamine.**

Esialgsed tegevussuunad:

Programmist arendatakse piirkonna ettevõtluskeskkonda ja inimkapitali ning rakendatakse piirkonna kultuurilis-looduslikku eripära kui spetsiifilist arengupotentsiaali.

Oodatavad tulemused:

* rahvaarvu vähenemine pidurdub märgatavalt võrreldes rahvastikuprognoosis eeldatuga;
* ettevõtlusaktiivsus küündib Eesti keskmisele tasemele;
* tööhõive määr kasvab.

Juunis toimunud maakonna arendusspetsialistidega toimunud arutelul lepiti kokku, et programmi elluviimisel keskendutakse ettevõtluse ja noorte teemadele (hoides seejuures pildis ka eluaseme kättesaadavuse, kaugtöö ja piirkonna maine aspekte).

1. **Arutelu**

Osalejatel oli võimalik pakkuda välja ettepanekuid tegevussuundadeks, mida peetakse oluliseks kogu Kagu-Eesti jaoks ning mis eeldavad kogu piirkonnas ühetaolist rakendamist. Tutvustati ka võimalust kasutada ühte maakonda hõlmavateks tegevusteks maakonna arengustrateegia elluviimiseks mõeldud regionaaltoetusi, mille elluviimise alused on samuti väljatöötamisel ning mis oma eelarvelt on võrreldavad Kagu-Eesti programmi mahuga.

Valgamaa omavalitsusliit tutvustas oma seisukohta, mille kohaselt peaks olema fookuses Kagu-Eestisse elama asumise või elama jäämise toetamine (hajaprogrammi laiendamine tegevuste osas ja ka linnalistesse asulatesse), noorte ettevõtlikkuse toetamine ja Kagu-Eesti mainekujundusliku turundustegevuse toetamine.

Ülevaade muudest toetuste kasutamise ettepanekutest teemade lõikes:

**Ettevõtlustaristu**

* Ettevõtete püsimiseks oluline takistuste kõrvaldamine – nt kehvas seisus teejupp
* Ettevõtluse tugitaristut peaks käsitlema laiemalt, sh ka Kagu-Eesti Innovatsiooniklaster KEIK, TSENTER

**Noorte ettevõtlikkus**

* Paljud praegused ettevõtjad ei plaani enam uusi arendusi ettevõtetes ette võtta, piirkonda viiks edasi, kui tekiksid kõrvale uued ettevõtted, mis tekitavad praegustele konkurentsi. Noortele peab andma stiimuli ise ettevõtlust arendada.

**Eluasemed**

* elanike püsimiseks ja uute tulekuks oluline takistuste kõrvaldamine – nt kehvas seisus teejupp, lekkiv katus vms
* rakendada võiks hajaprogrammi skeemi – 3 osapoolt, kõik rahastavad 1/3 ulatuses, sihtgrupiks nii praegused kui uued elanikud, ilma vanusepiiranguta
* Noored Setomaale kogemus – seni saanud pigem toetust kohalikud elanikud, uusi elanikke pole aidanud meelitada
* toetada 2018 alguses sundmoodustatud korteriühistuid võimekuse tekitamisel

**Maine**

* K-E ei saa kasu oma piirkonnas toimuvatest üritustest, nt Tartu neliküritusest toimub 95% K-E piirkonnas
* turundust peaks tegema üle terve K-E, oluline nii kohapealne maineloomine kui väljapoole turundamine
* enne mainekujundust tuleks midagi ära teha, mille põhjal piirkonda „müüa“

**Muud teemad**

* peaks olema võimalus olemasolevate algatuste/toetuste võimendamiseks
* rääkima peaks ka suurtest teemadest – nt EstFor uuringud võiks olla üks selline tegevus, mis kogu piirkonna ettevõtlust mõjutada võib
* ettevõtjatelt tulnud soov kaugtöökohtade arendamise järele
* lubama peaks ka vaba konkurssi parimatele ideedele Kagu-Eesti arendamiseks
* Tsenter – paljud praegused ettevõtted ei suuda oma tänase ärimudeliga ületada 1200€ palgataset
* arvestama peaks K-E tegevuskavas kokku lepitud tegevussuundi, mitte alustama tühjalt kohalt

Samuti arutati võimalike tegevuste rakendusskeemi üle:

* võimalikult palju otsustamist peaks olema kohapeal, tagatud peaks olema kõigi piirkondade õiglane esindatus otsustamisel
* rahastamise jaotus – pakuti erinevaid mudeleid. Kokkulepe, et lähtutakse lõplikku valikusse jäävatest rakendusskeemidest ja neile sobivast mudelist. Näiteks kui valikusse jäävad KOV kaasrahastusega toetused, siis töötaks pigem KOV kui maakonnpõhine jaotus.

**Kokkulepped**

1. Kohtumise tulemusel jäi edasiseks analüüsiks sõelale 4 fookusteemat – ettevõtlustaristu, noorte ettevõtlikkus, eluasemed, maine.
2. Maakondlike arendusorganisatsioonide (MARO) vahendusel kogume täiendavat ettevõtjate sisendit programmile.
3. Analüüsime koostöös MAROde ja Maaeluministeeriumiga väljapakutud 4 teema raames olemasolevaid alternatiivseid rahastusvõimalusi, proovime kaardistada täpsemat vajadust ning hindame, milliste eelarvemahtude puhul oleks otstarbekas tegevust käivitada.
4. Kui kutsutakse, osaleme 1. novembril toimuval Kagu-Eesti noorte arvamuskohvikul, et saada noorte sisendit programmile (eelkõige noorte ettevõtlikkuse ja eluaseme suund).
5. Korraldame järgmise kohtumise novembri alguses[[1]](#footnote-1).

1. Lükkub edasi, kuni on võimalik ka maakondlike arengustrateegiate sisendit arvesse võtta [↑](#footnote-ref-1)